Iktatószám: SZO/445-1/2015

Napirend sorszáma:

**Előterjesztés**

**Hévíz Város Önkormányzat Képviselő-testülete**

**2015. július 15-ei rendkívüli nyilvános ülésére**

**Tárgy: Hévíz Közbiztonságáért Polgárőr Egyesület által használt önkormányzati ingatlan ügye**

**Az előterjesztő:** Papp Gábor polgármester

**Készítette:**  dr. Lengyel Katalin Nóra jogász

**Megtárgyalta:** -

**Törvényességi szempontból ellenőrizte:** dr. Tüske Róbert jegyző

Papp Gábor

polgármester

**1.**

**Tárgy és tényállás ismertetése**

**Tisztelt Képviselő-testület!**

Hévíz Város Önkormányzat Képviselő-testülete 83/2015. (III. 26.) sz. határozatában döntött arról, hogy a Hévíz Közbiztonságáért Polgárőr Egyesülettel szemben, a részükre 2014. évre nyújtott 1.200.000 forint támogatási összeg és annak Polgári Törvénykönyv szerinti kamata visszafizetésének ügyében fizetési meghagyást kezdeményez. A fizetési meghagyás megindítására 2015. április 15. napján került sor. 2015. június 11-én hiánypótlási felhívás érkezett arra vonatkozóan, hogy új kézbesítési címet jelentsen be a jogosult, mivel a megadott címre a fizetési meghagyás nem kézbesíthető. Időközben sajnálatos módon Ambrus Sándorné is elhunyt.

A Képviselő-testület fenti határozatában továbbá felhatalmazta a polgármestert arra, hogy tájékoztassa az ügyészséget a Polgárőr Egyesülettel szemben tett önkormányzati intézkedésről, a törvényes működés helyreállítása érdekében.

A Zala Megyei Főügyészség 2015. április 2-án kelt levélben lett megkeresve azzal kapcsolatban, hogy a Polgárőr Egyesület 2014. év óta tényleges tevékenységet nem folytat, és az Önkormányzat által nyújtott támogatással nem számolt el. A Keszthelyi Járási Ügyészség 2015. június 25-én érkezett levelében tájékoztatta arról az Önkormányzatot, hogy a Hévíz Közbiztonságáért Polgárőr Egyesület működésének törvényességi vizsgálatát lefolytatták, és ennek eredményeként az egyesület megszűnésének megállapítására irányuló ügyészi keresetindítási javaslattal éltek az illetékes Zala Megyei Főügyészség felé.

Az ügyben további kérdésként merült fel az, hogy a Polgárőr Egyesület részére az Önkormányzat által használatba adott Hévíz, Kossuth Lajos u. 5. szám alatti épületben található irodahelyiségnek mi legyen a további sora, mivel a Polgárőr Egyesület ténylegesen nem használja azt. A felek között létrejött helyiséghasználati szerződés határozatlan időtartamra szól. A szerződéses jogviszony önkormányzat által történő azonnali hatályú felmondása javasolt lenne, a szerződés 5. pontjában megfogalmazottak lehetőséget is adnak erre: „A helyiség közüzemi költségeinek (víz- és csatornahasználati díj, elektromos energiafogyasztás, gázfogyasztás) kifizetését az Önkormányzat vállalja, azzal a kikötéssel, hogy a Használatba vevőnek a korábbi szerződés alapján fennálló elszámolási kötelezettségét szerződésszerűen teljesítenie kell. Amennyiben ennek nem tesz eleget, a Használatba adó jogosult jelen szerződést azonnali hatállyal felmondani.”

Ezt követően hirdetmény útján fel lehetne hívni a korábbi polgárőröket, hogy a helyiségeket ürítsék ki és megfelelő módon adják át az Önkormányzat részére. Amennyiben ez nem megoldható, akkor az Önkormányzatnak kell intézkednie az ingatlan átvételéről. Mivel a polgárőrség működésének későbbi helyreállítása, újraszervezése előreláthatólag hosszabb időt vesz igénybe, ezért az ingatlan más módon történő hasznosítása is szóba kerülhet. A Parkolási Iroda elhelyezésének kérdése is napirenden van, amely átmeneti elhelyezésének megoldásában is segíthet az ingatlan.

**Tisztelt Képviselő-testület!**

Kérem az előterjesztést megvitatni, a határozati javaslatot elfogadni szíveskedjenek.

Hévíz, 2015. július 7.

**2.**

**Határozati Javaslat**

Hévíz Város Önkormányzat Képviselő-testülete felhatalmazza a polgármestert, hogy Hévíz Közbiztonságért Polgárőr Egyesülettel 2013. december 30-án - Hévíz, Kossuth Lajos u. 5. szám alatti vendégház használatára - kötött helyiséghasználati szerződést azonnali hatállyal mondja fel, továbbá tegye meg a szükséges intézkedéseket az ingatlan Önkormányzat által történő birtokba vétele tárgyában.

Felelős: Papp Gábor polgármester

Határidő: 2015. augusztus 15.

**3.**

**Melléklet**

****

****

**4.**

**Felülvizsgálatok - egyeztetések**

|  |  |  |  |
| --- | --- | --- | --- |
| **Polgármesteri Hivatal** | | | |
| **név** | **beosztás/feladat** | **aláírás** | **megjegyzés** |
| **dr. Lengyel Katalin Nóra** | **ügyintéző** |  |  |
| **dr. Márkus Mirtill** | **aljegyző** |  |  |
| **Szintén László** | **pénzügyi ellenőrzés** |  |  |
| **dr. Tüske Róbert** | **törvényességi felülvizsgálat** |  |  |
|  |  |  |  |